Ամինա Ջեյն Մոհամմեդ

Ամինա Ջեյն Մոհամմեդ (), նիգերա-բրիտանական քաղաքական գործիչ, ՄԱԿ-ի գլխավոր քարտուղարի ներկայիս տեղակալը։ Նա Նիգերիայի բնապահպանության նախկին դաշնային նախարարն էր։

Վաղ կյանք և կրթություն 
Ամինա Մոհամմեդը ծնվել է 1961 թվականին Լիվերպուլում, Միացյալ Թագավորություն՝ նիգերացի անասնաբույժի և բրիտանացի բուժքրոջ ընտանիքում։ Նա հինգ դուստրերից ամենամեծն է։

Մոհամմեդը հաճախել է Քադունայի և Մայդուգուրիի տարրական դպրոց և Մեծ Բրիտանիայի Buchan դպրոց։ Հետագայում, 1989 թվականին, հաճախել է Հենլիի կառավարման քոլեջ։ Ուսումն ավարտելուց հետո հայրը պահանջել է վերադառնալ Նիգերիա։

Կարիերա 
1981-1991 թվականների ընթացքում Մոհամմեդն աշխատել է Archcon Nigeria -ի հետ` Norman and Dawbarn United Kingdom -ի հետ համագործակցությամբ։ 1991 թվականին նա հիմնել է Afri-Projects Consortium -ը, իսկ 1991-2001 թվականներին եղել է նրա գործադիր տնօրենը։

2002 թվականից մինչև 2005 թվականը Մոհամմեդը համակարգում էր ՄԱԿ-ի Հազարամյակի ծրագրի Գենդերային և կրթության հարցերով զբաղվող աշխատանքային խումբը։

Մոհամմեդը հետագայում հանդես եկավ որպես Նիգերիայի Նախագահի ավագ հատուկ օգնական՝ Հազարամյակի զարգացման նպատակներ -ում (ՀԶՆ)։ 2005 թվականին նրան մեղադրանք է առաջադրվել Հազարամյակի զարգացման նպատակներ -իհետ կապված Նիգերիայի պարտքերի մարման միջոցների համակարգմանը։ Նրա լիազորությունը ներառում էր Իրական աղքատության ֆոնդի ձևավորում աղքատության հաղթահարման նորարարական մոտեցումներով, բյուջեի համակարգման և մոնիտորինգի, ինչպես նաև խորհրդատվություն տրամադրելով աղքատության, հանրային հատվածի բարեփոխումների և կայուն զարգացման ոլորտի հարցերին վերաբերող համապատասխան հարցերի վերաբերյալ։

Մոհամմեդը հետագայում դարձավ Կոլումբիայի համալսարանում «Զարգացման քաղաքականության լուծումների կենտրոնի» հիմնադիր և գլխավոր գործադիր տնօրեն և որպես լրացուցիչ պրոֆեսոր Կոլումբիայի համալսարանում պրակտիկայի զարգացման մագիստրոսական ծրագրի համար։ Այդ ընթացքում նա աշխատել է բազմաթիվ միջազգային խորհրդատվական խմբերում և խորհուրդներում, այդ թվում՝ ՄԱԿ-ի Գլխավոր քարտուղարի 2015-ից հետո զարգացման ծրագրի բարձր մակարդակի հարցերով խումբը և կայուն զարգացման համար տվյալների հեղափոխության փորձագիտական ​​խորհրդատվական խումբը։ Նա նաև նախագահել է ՅՈՒՆԵՍԿՕ-ի Կրթության վերահսկողության համաշխարհային զեկույցը։

2012 թվականից Մոհամմեդը կարևոր դերակատար էր 2015-ից հետո զարգացման ծրագրի գործընթացում՝ զբաղեցնելով ՄԱԿ-ի գլխավոր քարտուղարի Բան Կի Մունի՝ 2015-ից հետո զարգացման պլանավորման հատուկ խորհրդատուի պաշտոնը։ Այս դերում նա հանդես եկավ որպես կապող օղակ գլխավոր քարտուղարի, նրա նշանավոր անձանց բարձր մակարդակի հանձնաժողովի և Գլխավոր ասամբլեայի բաց աշխատանքային խմբի (OWG) միջև, այլ շահագրգիռ կողմերի միջև։ 2014 թվականից նա աշխատել է նաև Գլխավոր քարտուղարի կայուն զարգացման համար տվյալների հեղափոխության անկախ փորձագիտական ​​խորհրդատվական խմբում։

Բնապահպանության նախարար, 2015-2016 
2015 թվականի նոյեմբերից մինչև 2016 թվականի դեկտեմբեր ամիսները Մոհամմեդը աշխատել է որպես բնապահպանության դաշնային նախարար Նիգերիայի նախագահ Մուհամմադու Բուհարիի կաբինետում։ Այդ ընթացքում նա եղել է Նիգերիայի ներկայացուցիչը Աֆրիկյան միության (AU) Բարեփոխումների կառավարման կոմիտեում, որը նախագահել է Փոլ Կագամեն։ Նա թողել է Նիգերիայի Դաշնային գործադիր խորհուրդը 2017 թվականի փետրվարի 24-ին։

2017 թվականին Մոհամմեդին մեղադրեցին Նիգերիայի բնապահպանության նախարարի պաշտոնում գտնվելու ընթացքում վերացող նիգերական վարդափայտի (palissandre) ապօրինի ներմուծման չինական խաբեությանը մասնակցելու մեջ։ Նիգերիայի կառավարությունը հերքել է մեղադրանքը։

ՄԱԿ-ի գլխավոր քարտուղարի տեղակալ 
2017-ի հունվարին ՄԱԿ-ի գլխավոր քարտուղար Անտոնիու Գուտեռեշը հայտարարեց ՄԱԿ-ի գլխավոր քարտուղարի տեղակալ նշանակելու մտադրության մասին։

Այլ գործունեություններ 
 Միջազգային համագործակցություն տվյալների կայուն զարգացման համար, տնօրենների խորհրդի անդամ (2017 թվականից)
 ActionAid ՀԿ, Կրթության միջազգային իրավունքի նախագիծ, խորհրդատվական խմբի անդամ
 Բիլ և Մելինդա Գեյթս հիմնադրամի զարգացման համաշխարհային ծրագիր, խորհրդատվական խմբի անդամ
 Hewlett հիմնադրամ, Խորհրդատվական խմբի անդամ
 Միջազգային զարգացման հետազոտական կենտրոն, կառավարման խորհրդի անդամ
 Չինաստանի գիտատեխնիկական տեղեկատվության ինստիտուտ (ISTIC), խորհրդատվական խմբի անդամ

Ճանաչում 
 Նիգերիայի դաշնային հանրապետության շքանշան (2006) 
 Նիգերիայի կանանց փառքի սրահ (2007)
 Ford Family Notre Dame մրցանակ միջազգային զարգացման և համերաշխության համար (2015)
 Տարվա դիվանագետ մրցանակ (2017)
 Տիկին Մոհամմեդը ստացել է Նիգերի Սարաունիայի առաջնորդի տիտղոսը 2018 թվականին։ Այն սահմանվել է այդ երկրի ղեկավարների կողմից (2018)
 BBC 100 կանայք (2018) ՄԱԿ-ի գլխավոր քարտուղարի տեղակալի պաշտոնում աշխատանքի համար

Ծանոթագրություններ

Արտաքին հղումներ 
 
 
 
 

BBC 100 կին
ՄԱԿ
Կոլումբիայի համալսարանի դասախոսներ
ՄԱԿ-ի պաշտոնյաներ